Neuvoston asetus (EY) N:o 1389/95, annettu 15 päivänä kesäkuuta 1995, tiettyjä teollisuustuotteita koskevan yhteisön tariffikiintiön avaamisesta ja hoidosta (2. sarja 1995)



Virallinen lehti nro L 135 , 21/06/1995 s. 0002 - 0003



NEUVOSTON ASETUS (EY) N:o 1389/95, annettu 15 päivänä kesäkuuta 1995, tiettyjä teollisuustuotteita koskevan yhteisön tariffikiintiön avaamisesta ja hoidosta (2. sarja 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 28 artiklan, ottaa huomioon komission ehdotuksen, sekä katsoo, että tiettyjen teollisuustuotteiden tuotanto yhteisössä vuonna 1995 ei riitä täyttämään yhteisön jalostusteollisuuden vaatimuksia; tämän vuoksi yhteisön hankintatilanne tällaisten tuotteiden osalta on suurelta osin riippuvainen kolmansista maista lähtöisin olevasta tuonnista; on tärkeää turvata viipymättä yhteisön kiireellisimmät hankintatarpeet kyseisten tuotteiden osalta mahdollisimman suotuisin edellytyksin; on tarpeen avata yhteisön tariffikiintiöt tulleitta tietyiksi jaksoiksi asianmukaisten määrien osalta siten, että otetaan huomioon tarve olla vaarantamatta näiden tuotteiden markkinoiden tasapainoa ja yhteisön tuotannon käynnistymistä tai kehitystä, on taattava kaikille yhteisön tuottajille erityisesti yhtäläinen jatkuva pääsy osalliseksi mainituista kiintiöistä ja näille kiintiöille vahvistetun tulliprosentin keskeytymätön soveltaminen kyseessä olevien tuotteiden kaikkiin jäsenvaltioihin suuntautuvaan tuontiin, kunnes kiintiöt on käytetty loppuun ja yhteisön tehtävä on päättää itsenäisestä tariffikiintiöiden avaamisesta, ja näiden kiintiöiden yhteisen hallinnan tehokkuuden varmistamiseksi mikään ei kuitenkaan estä sitä, että jäsenvaltioiden sallitaan lukea kiintiöiden määriin tosiasiallista tuontia vastaavat määrät; tämä hallintatapa edellyttää kuitenkin läheistä yhteistyötä jäsenvaltioiden ja komission välillä, ja viimeksi mainitun on voitava erityisesti seurata kiintiöiden määrien loppuun käyttämistä ja ilmoitettava siitä jäsenvaltioille, ON ANTANUT TÄMÄN ASETUKSEN: 1 artikla Suspendoidaan seuraavassa kuvailtujen tuotteiden tuontiin sovellettavat tullit tietyiksi jaksoiksi taulukossa esitetyille tasoille annettujen yhteisön tariffikiintiöiden rajoissa. >TAULUKON PAIKKA> 2 artikla Komissio hoitaa 1 artiklassa tarkoitettuja tariffikiintiöitä, ja se voi toteuttaa aiheelliset hallinnolliset toimenpiteet niiden tehokkaan hoidon varmistamiseksi. 3 artikla Jos tuoja esittää jäsenvaltiossa vapaaseen liikkeeseen saattamista koskevan ilmoituksen, johon sisältyy tässä asetuksessa tarkoitetun tuotteen etuuskohtelua koskeva pyyntö, ja jos tulliviranomaiset hyväksyvät tämän ilmoituksen, kyseinen jäsenvaltio lukee tariffikiintiön määrään tarpeitaan vastaavan määrän ilmoittamalla siitä komissiolle. Tariffikiintiöön lukemista koskevat pyynnöt, joihin on liitetty maininta ilmoituksen hyväksymispäivästä, on toimitettava viipymättä komissiolle. Komissio myöntää kiintiöön lukemiset sen päivämäärän mukaan, jona asianomaisen jäsenvaltion viranomaiset ovat hyväksyneet vapaaseen liikkeeseen saattamista koskevat ilmoitukset, siinä määrin kuin jäljellä oleva määrä sen sallii. Jos jäsenvaltio ei käytä luettuja määriä, sen on siirrettävä ne mahdollisimman nopeasti takaisin kiintiön määrään. Jos haetut määrät ovat suurempia kuin jäljellä oleva kiintiön määrä, myöntäminen tapahtuu suhteessa pyyntöihin. Komissio ilmoittaa jäsenvaltioille suoritetuista kiintiöön lukemisista. 4 artikla Kunkin jäsenvaltion on taattava kyseessä olevien tuotteiden tuojille tasavertainen jatkuva pääsy osallisiksi kiintiöistä niin kauan kuin kiintiöiden jäljellä olevat määrät sen sallivat. 5 artikla Jäsenvaltiot ja komissio toimivat läheisessä yhteistyössä tämän asetuksen noudattamisen varmistamiseksi. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 15 päivänä kesäkuuta 1995. Neuvoston puolesta Ph. VASSEUR Puheenjohtaja